Дзяржаўная ўстанова адукацыі

“Ананіцкі навучальна – педагагічны

комплекс дзіцячы сад – сярэдняя школа”

**Тэма ўрока:** Выпільванне лобзікам

**Прадмет:** працоўнае навучанне

**Клас:** 5

Падрыхтавала:

настаўнік працоўнага навучання

Ладыка С.А.

аг.Сітнікі

**Мэта ўрока:** садзейнічаць фарміраванні і развіцці ўменняў і навыкаў работы з лобзікам, прыстасаваннямі для выпільвання, мастацкай апрацоўкі матэрыялаў.

**Задачы:**

адукацыйная: пашырыць веды вучняў пра спосабы апрацоўкі драўніны, нвучыць прыёмам выпільвання лобзікам;

развіваючая: садзенічаць развіццю творчых здольнасцяў вучняў, фарміраваць эстэтычны і мастацкі густ;

выхаваўчая: выховаць акуратнасць, беражлівасць і пачуццю адказнасці пры выкананні работы.

Тып урока: камбінаваны.

Забеспячэнне ўрока: ручны лобзік, электрычны лобзік, выява стацыянарнага лобзіка, фотаздымкі прыкладаў работ вучняў, дошчачкі з нанесенай разметкай, карткі-заданні, маршрутная карта вырабу, шліфавальная шкурка, выпіловачны столік.

**Ход урока:**

**1. Арганізацыйны момант**

**2. Актуалізацыя апорных ведаў.**

Паведамленне тэмы ўрока “Выпільванне лобзікам”

Мэты ўрока сфармуляваць з вучнямі. (развіць ўменні працаваць ручным лобзікам).

Для таго каб прыступіць к вывучэнню новай тэмы, нам патрэбна успомніць веды, якія мы вывучалі на мінулым уроку, таму я прапаную вам выканаць наступнае заданне. (Разгадаць крыжаванку)

**3. Паведамленне новых ведаў.**

Для пілавання загатовак дэталей, якія маюць крывалінейныя контуры, а таксама для пілавання тонкай драўніны і фанеры прымяняецца лобзік. Лобзікі бываюць розных відаў: ручны, ручны электрычны, стацыянарны (фотаздымак).

Ручны лобзік уяўляе сабой металічную рамку, на канцах якой маюцца заціскі з гайкамі для мацавання пілкі. Рабочая частка лобзіка – тонкая і вузкая стальная пілка з нахілам зубоў у бок ручкі. Яна нацягваецца і мацуецца паміж заціскнымі шрубамі.

**Падрыхтоўка загатоўкі для пілавання лобзікам.**

Для пілавання ручныі лобзікам выкарыстоўваюць загатоўку з фанеры або тонкай драўніны. Загатоўка павінна мець роўную паверхню, без сколаў, сучкоў і расколін. Малюнак на загатоўку пераносяць з дапамогай шаблона, капіравальнай паперы і алоўка або клею-алоўка.

**Прыстасаванні для пілавання.**

Для работы з лобзікам можна выкарыстоўваць спецыяльнае прыстасаванне – выпіловачны столік. Ён мацуецца да стала або накрыўкі варштата. У століку маецца адтуліна і выраз. Пры выпільванні пілка лобзіка павінна знаходзіцца у адтуліне або выразе.(Паказаць вучням выпіловачны столік).

**Падрыхтоўка лобзіка да работы.**

Спачатку пілку лобзіка замацоўваюць у рамцы лобзіка. Для гэтага трэба адкруціці ніжнюю заціскную шрубу. Пілку трэба замацаваць так, каб нахіл яе зубоў быў у бок ручкі лобзіка. Пасля гэтага нацягваецца рамка лобзіка. Свабоднай рукой устаўляюць пілку лобзіка ў верхнюю шрубу і фіксуюць яе гайкай. Пілка ў лобзіку павінны быць добра нацягнутай. (Дэманстрацыя, вучні спрабуюць самастойна ўставіць пілку)

**Прыёмы работы лобзікам.**

Пры пілаванні загатоўка кладзецца на выпіловачны столік або накрыўку варштата. Падчас працы загатоўку паварочваюць разам з лобзікам, не спыняючы рух пілкі ў прапіле. Пілаваць трэба плаўна без рыўкоў, інакш пілка можа зламацца або яе можа зашчаміць у прапіле. Пілка лобзіка павінна рухацца строга вертыкальна. Гэта забяспечыць роўны край прапілу. Калі падчас працы палатно лобзіка ушчаміла ў прапіле, трэба аслабіць хватку інструмента. Плаўным рухам накіроўваць назад да сябе ўжо ў зроблены прапіл. Калі гэта не дапаможа, трэба аслабіць верхнюю шрубу на рамцы лобзіка і вызваліць пілку з рамкі. Падчас працы трэба сачыць, каб лінія разметкі заставалася на будучай дэталі, а не на матэрыяле загатоўкі. Пілваць лобзікам можна па знешнім і ўнутраным контуры малюнка. Знешнія контуры выпілоўваюць з вонкавага боку ад лініі разметкі, унутраныя – з унутранага. Пры наяўнасці ў загатоўцы і знешняга і ўнутранага контураў, спачатку выпілоўваюць па унутраным, а затым па вонкавым (знешнім)

Для таго каб выпіліць у загатоўцы ўнутраны контур, трэба ў загатоўцы накалоць шылам адтуліну для ўстанаўлення у яе пілкі.

Праз кожныя 3-5 хвілін работы трэба рабіць невялікі перапынак, каб пілка астывала і не перагравалася, інакш яна можа зламацца.

(Дэманстрацыя прыёмаў працы лобзікам)

**4. Замацаванне вывучанага матэрыяла**

***Гульня “Крыжыкі-нулікі”*** (5 хвілін)

Чытыць 9 сцвержданняў. Калі вучань згодны з дадзеным сцверджаннем - ставіць “крыжык” у адпаведнай сцверджанню клетцы. Калі не згодня са сцвярджэннем, тады ставіць “нулік”.

Сцверджанні:

Нахіл зубоў пілкі лобзіка павінен быць накіраваны ўніз, да ручкі. (Так)

Пры выпільванні зенешняга і ўнутранага контураў спачатку трэба выпіліць знешні контур. (Не)

Пры пілаванні загатоўка кладзецца на выпіловачны столік або накрыўку варштата (Так)

Пілаваць трэба плаўна без рыўкоў (Так)

Праз кожныя 3-5 хвілін работы трэба рабіць невялікі перапынак, каб вучань и настаўнік адпачывалі (Не)

Падчас працы трэба сачыць, каб лінія разметкі заставалася на будучай дэталі, а не на матэрыяле загатоўкі (Так)

Пілка ў лобзіку павінна быць не нацягнутай (Не)

Малюнак на загатоўку пераносяць з дапамогай шаблона, капіравальнай паперы і алоўка або клею-алоўка. (Так)

Пілка лобзіка пры выпільванні павінна рухацца строга пад наклонам у любы бок. (Не)

**5. Уводны інструктаж.**

Правілы бяспечнай працы (на варштатах). Тлумачэнне парадку выканання практычнай работы (маршрутная карта на дошцы).

**6. Самастойная практычная работа “Выпільванне ручным лобзікам” (25 хвілін)**

Падрыхтаваць лобзік да работы.

Выпіліць лапатку (пілаваць патрэбна на адлегласці 1 мм ад лініі контуру).

Зачысціць контуры вырабу.

Пракантраляваць якасць праведзенай работы.

**7. Бягучы інструктаж.**

Мэтавы абыход месцаў: звяртанне ўвагі класа на праёмы работы, агульныя памылкі, кантроль за выкананнем самастойнай работы.

**8. Заключны інструктаж.**

Падвядзенне вынікаў урока. Выстаўленне адзнак.

**9. Рэфлексія.**

(прадоўжыць сказы)

Сёння я даведаўся…

Было цяжка…

Цяпер я магу...

З якім настроем я пакідаю ўрок

**10**.**Уборка рабочага месца**

Вучні разгадваюць крыжаванку

****

Вынік практычнай работы

